

Cyfarfod Bwrdd y Llywodraethwyr

*DYDDIAD: Dydd Iau 10 Chwefror 2022*

*AMSER: 16:00*

*LLEOLIAD:*drwy Microsoft Teams

### Manylion Allweddol

|  |  |
| --- | --- |
| Teitl | Concordat ar gyfer Datblygu Gyrfa Ymchwilwyr: Adroddiad Cydymffurfio Blynyddol |
| Dyddiad yr adroddiad | 25 Ionawr, 2022 |
| Awdur(on) ac e-bost | Yr Athro Sheldon Hanton / [shanton@cardiffmet.ac.uk](mailto:shanton@cardiffmet.ac.uk) Yr Athro Steve Gill / [sjgill@cardiffmet.ac.uk](mailto:sjgill@cardiffmet.ac.uk)  Orla Govers / [ogovers@cardiffmet.ac.uk](mailto:ogovers@cardiffmet.ac.uk) |
| Adran | Gwasanaethau Ymchwil ac Arloesi |
| Noddwr GGIG | Yr Athro Sheldon Hanton |
| Fersiwn y ddogfen | 1 |
| Crynodeb Gweithredol ac Argymhellion | Trafodwyd dadansoddiad manwl o'r bylchau gan y Pwyllgor Ymchwil ac Arloesi (PYA) ar 15 Rhagfyr a oedd yn cymharu ein polisïau a'n harferion ag egwyddorion y Concordat ar gyfer Datblygu Gyrfa Ymchwilwyr (y Concordat). Nododd y PYA y gydymffurfiaeth bresennol yn ôl ein hymrwymiadau sefydliadol. Mae cynllun gweithredu i wella cydymffurfiaeth â’r Concordat ymhellach wedi'i lunio a'i gynnwys yn yr adroddiad hwn.  Gofynnir i'r Bwrdd NODI ein cydymffurfiaeth â'r Concordat a'r Cynllun Gweithredu i wella cydymffurfiaeth ymhellach.  Mae llofnodwyr y Concordat yn ymrwymo i gyflwyno adroddiad blynyddol i'w Corff Llywodraethu sy'n cynnwys amcanion strategol, mesurau llwyddiant, cynllun gweithredu a'r cynnydd a wnaed hyd yma. Maent hefyd wedi ymrwymo i gyhoeddi'r adroddiad hwnnw mewn lle amlwg ar wefan y Brifysgol. Y bwriad yw mai hwn fydd yr adroddiad hwnnw, ac felly gofynnir i'r Bwrdd GYMERADWYO ei gyhoeddi. |
| Camau gofynnol | Nodi a Chymeradwyo. |
| Math o ddogfen | Agored |
| Rhif mynegai |  |

### Goblygiadau’r [Adroddiad / Papur]

|  |  |
| --- | --- |
| Goblygiadau Ariannol | Bydd methu â buddsoddi'n briodol mewn ymchwilwyr yn lleihau ansawdd a maint ein hallbwn ymchwil. Bydd hyn yn cael effaith ariannol uniongyrchol, megis lefel ein cyllid sy'n gysylltiedig ag ansawdd (QR), a ddyrennir yn unol â chanlyniadau'r Fframwaith Rhagoriaeth Ymchwil (FfRhY) ac a ddefnyddir mewn rhai tablau cynghrair. Mae recriwtio gwaeth yn ganlyniad anuniongyrchol i fethiant i gefnogi staff ymchwil yn ddigonol, gan fod myfyrwyr, rhieni a noddwyr ysgoloriaethau’n defnyddio safleoedd yn y tablau cynghrair i lywio eu dewis o ddarparwr Addysg Uwch. |
| Goblygiadau Risg | Mae risg i enw da’n gysylltiedig â methu â chefnogi ein hymchwilwyr. |
| Goblygiadau Cydraddoldeb ac Amrywiaeth | Mae llawer o'r Concordat yn canolbwyntio ar gydraddoldeb a chynhwysiant. Mae gan lofnodwyr rwymedigaethau o dan dri phennawd, ac mae'r chwe rhwymedigaeth o dan 'Amgylchedd a Diwylliant', er enghraifft, yn nodi: "Mae ymchwil ardderchog yn gofyn am ddiwylliant ymchwil cefnogol a chynhwysol". Mae'r saith rhwymedigaeth o dan 'Cyflogaeth' yn nodi (y dylai ymchwilwyr gael eu) "recriwtio, eu cyflogi a'u rheoli o dan amodau sy'n cydnabod ac yn gwerthfawrogi eu cyfraniadau". Hyrwyddwr Sefydliadol y Concordat yw Dirprwy Gadeirydd Tîm Hunanasesu Sefydliadol Athena Swan, ac aelod o Grŵp Gweithredu'r Nod Siarter Cydraddoldeb Hiliol Sefydliadol. Cymerir gofal priodol i sicrhau bod aelodaeth Grŵp Gweithredu'r Concordat yn briodol gynrychioliadol a chynhwysol. |

## Llwybr Cymeradwyo

|  |  |
| --- | --- |
| 15 Rhagfyr 2021 | Y Pwyllgor Ymchwil ac Arloesi |
|  |  |
|  |  |

### Hyd y Papur:

8 tudalen



Concordat ar gyfer Datblygu Gyrfa Ymchwilwyr: Adroddiad Cydymffurfio Blynyddol

CYFARFOD BWRDD Y LLYWODRAETHWYR

## Dyddiad yr adroddiad

25 Ionawr 2022

## Awdur(on) yr adroddiad

1. Yr Athro Sheldon Hanton | [shanton@cardiffmet.ac.uk](mailto:shanton@cardiffmet.ac.uk)
2. Yr Athro Steve Gill | [sjgill@cardiffmet.ac.uk](mailto:sjgill@cardiffmet.ac.uk)
3. Orla Govers | [ogovers@cardiffmet.ac.uk](mailto:ogovers@cardiffmet.ac.uk)

## Noddwr GGIG

1 Yr Athro Sheldon Hanton | [shanton@cardiffmet.ac.uk](mailto:shanton@cardiffmet.ac.uk)

## Cynnwys

[1 CYFLWYNIAD 5](#_Toc97631179)

[2 RHEOLAETH SEFYDLIADOL AR Y CONCORDAT 5](#_Toc97631180)

[3 AMCANION STRATEGOL 6](#_Toc97631181)

[4 MESURAU LLWYDDIANT 6](#_Toc97631182)

[5 CYNNYDD YN ÔL EIN CYFRIFOLDEBAU FEL LLOFNODWR 6](#_Toc97631183)

[6 CAMAU PELLACH 6](#_Toc97631184)

[7 CASGLIADAU 8](#_Toc97631185)

# CYFLWYNIAD

* 1. Daeth Met Caerdydd yn llofnodwr y Concordat ar gyfer Datblygu Gyrfa Ymchwilwyr (y Concordat) ym mis Chwefror 2021. Mae'r ddogfen hon yn adrodd ar gynnydd o ran cyflawni cyfrifoldebau dilynol y Brifysgol. Gofynnir i'r Bwrdd NODI cynnydd yn ôl gofynion y Concordat - ynghyd â'r rhestr o gamau gweithredu - a CHYMERADWYO cyhoeddi'r adroddiad hwn.
  2. Cytundeb yw'r Concordat rhwng cyflogwyr ymchwilwyr a chyllidwyr ymchwil ar y disgwyliadau ar gyfer datblygiad proffesiynol ac amodau cyflogaeth ymchwilwyr yn y DU.
  3. Mae sefydliadau'n llofnodi'r Concordat i ddangos eu hymrwymiad i dair egwyddor glir o dan 'Amgylchedd a Diwylliant', 'Cyflogaeth', a 'Datblygiad Proffesiynol a Gyrfa'. Mae'r Concordat yn ddogfen uchelgeisiol, hyblyg a byw a fydd yn addasu i'n hamgylchedd ymchwil sy'n esblygu.
  4. Mae'r Gwasanaethau Ymchwil ac Arloesi wedi llunio Cynllun Gweithredu sy'n amlinellu'r camau gwella y byddwn yn eu cymryd i wella'r cymorth i'n hymchwilwyr ymhellach.
  5. Mae llofnodwyr y Concordat yn ymrwymo i gyflwyno adroddiad blynyddol i'w Corff Llywodraethu sy'n cynnwys amcanion strategol, mesurau llwyddiant, cynllun gweithredu a'r cynnydd a wnaed hyd yma. Maent hefyd wedi ymrwymo i gyhoeddi'r adroddiad hwnnw mewn lle amlwg ar wefan y Brifysgol. Y bwriad yw mai hwn fydd yr adroddiad hwnnw.

# RHEOLAETH SEFYDLIADOL AR Y CONCORDAT

* 1. Cymeradwywyd cynnig gan y Pwyllgor Ymchwil ac Arloesi ar 15 Rhagfyr 2021 mai Cyfarwyddwr Ymchwil y Brifysgol fyddai Hyrwyddwr Sefydliadol y Concordat, gan roi rheolaeth weithredol o ddydd i ddydd ar y Cynllun Gweithredu i Uwch Swyddog Ymchwil ac Arloesi sydd â phrofiad sylweddol o'r Concordat blaenorol.
  2. Cymeradwywyd Grŵp Gweithredu’r Concordat (GGC) hefyd, sy’n cynnwys:
     + Yr Hyrwyddwr Sefydliadol (Cadeirydd)
     + Cynrychiolydd y Gwasanaethau Ymchwil ac Arloesi (Uwch Swyddog Ymchwil ac Arloesi)
     + Cynrychiolydd Datblygiad Sefydliadol (Dirprwy Gyfarwyddwr, Gwasanaethau Pobl)
     + Cynrychiolwyr Ysgolion (6 Deon Cyswllt, Ymchwil)
     + Rheolwyr Ymchwil (2)
     + Cynrychiolwyr Staff Ymchwil (2)

# AMCANION STRATEGOL

* 1. Mae gennym dri amcan strategol mewn perthynas â'r Concordat:

1. cynnal ein cyfrifoldebau fel llofnodwr yn unol â daliadau'r Concordat;
2. annog, cefnogi, herio ac ysbrydoli cydweithwyr yn ein cymuned ymchwil i ddatblygu, hyrwyddo a chynnal diwylliant ymchwil cefnogol, ysgogol a chynhyrchiol sy'n ymgorffori cydraddoldeb, amrywiaeth a chynwysoldeb yn ei holl brosesau; a
3. cyd-fynd â pholisïau a gweithredoedd Llywodraeth Cymru megis Deddf Llesiant Cenedlaethau'r Dyfodol (Cymru).

# MESURAU LLWYDDIANT

* 1. Byddwn yn mesur ein llwyddiant o ran cyflawni ein hymrwymiadau i'r Concordat drwy:

1. Gyhoeddi'r adroddiad hwn ar dudalen we Datblygu Ymchwilwyr newydd ar gyfer y cyhoedd ar adran Gwasanaethau Ymchwil ac Arloesi ein gwefan;
2. gyflawni pob agwedd ar y Cynllun Gweithredu a ddangosir yn Nhabl 1, Adran 6 yn brydlon.

# CYNNYDD YN ÔL EIN CYFRIFOLDEBAU FEL LLOFNODWR

* 1. Roedd dadansoddiad o’r bylchau a gyflwynwyd i'r Pwyllgor Ymchwil ac Arloesi (PYA) ar 15 Rhagfyr yn cymharu ein polisïau a'n harferion presennol ag egwyddorion y Concordat. Dangosodd, er boddhad y PYA, fod Met Caerdydd yn cydymffurfio â'i holl ymrwymiadau fel llofnodwr.
  2. Mae Cynllun Gweithredu 2022, yn Adran 6, yn cynnwys cyfres o gamau gweithredu a nodwyd i wella ein darpariaeth ymhellach.

# CAMAU PELLACH

* 1. Cyhoeddi'r adroddiad wedi’i gymeradwyo ar wefan y Brifysgol erbyn mis Mawrth 2022.
  2. Llunio amserlen ar gyfer datblygu'r adroddiad blynyddol a'r cynllun gweithredu erbyn mis Gorffennaf 2022.
  3. Y GGC i gwblhau ei holl weithredoedd erbyn mis Rhagfyr 2022.
  4. Disgrifir camau manwl eraill yn y Cynllun Gweithredu yn Nhabl 1.

#### Tabl 1: Cynllun Gweithredu i wella Cydymffurfiaeth â’r Concordat ymhellach

|  |  |  |  |
| --- | --- | --- | --- |
| **Gweithred** | | **Cyfrifoldeb** | **Erbyn** |
| **1. Codi Ymwybyddiaeth** | |  |  |
| 1.1 | Cynnull Grŵp Gweithredu’r Concordat o dan gadeiryddiaeth Cyfarwyddwr Ymchwil y Brifysgol gyda chynrychiolaeth o’r Gwasanaethau Pobl, ymchwilwyr, rheolwyr ymchwil a phob Ysgol. | Cyfarwyddwr Ymchwil | Ion 2022 |
| 1.2 | Cyhoeddi a chyfieithu adroddiad cydymffurfio'r Concordat i'r Llywodraethwyr ar wefan y brifysgol. | Uwch Swyddog Ymchwil ac Arloesi | Maw  2022 |
| 1.3 | Datblygu adnodd gwe 'siop un stop' ar gyfer yr holl staff sy’n weithredol ym maes ymchwil, gan gynnwys gwybodaeth am y cymorth datblygu gyrfa sydd ar gael. | Uwch Swyddog Ymchwil ac Arloesi | Maw  2022 |
| 1.4 | Anfon e-bost at yr holl staff ar gontractau ymchwil a'u rheolwyr, i ddweud wrthynt am ein hymrwymiadau iddynt o dan delerau'r Concordat a'u gwahodd i gyfarfodydd tymhorol gyda Chyfarwyddwr Ymchwil y Brifysgol. | Cyfarwyddwr Ymchwil | Chwef 2022 |
| **2. Amgylchedd a Diwylliant** | |  |  |
| 2.1 | Cynnal ymgynghoriad ag ymchwilwyr a'u rheolwyr llinell i nodi ffyrdd o wella aliniad ag Egwyddorion y Concordat, a nodi'r gweithgareddau / cymorth sydd eu hangen ar gyfer cynlluniau gweithredu yn y dyfodol. | Uwch Swyddog Ymchwil ac Arloesi | Mai 2022 |
| 2.2 | Sicrhau bod adborth o'r ymgynghoriad yn gwella ein dull a’n cynnydd wrth weithredu'r Concordat a sicrhau y caiff ei gynnwys mewn adroddiadau blynyddol a chynlluniau gweithredu yn y dyfodol. | Uwch Swyddog Ymchwil ac Arloesi | Rhag 2022 |
| 2.3 | Tanysgrifio i wasanaethau Swyddfa Uniondeb Ymchwil y DU (UKRIO). | Rheolwr FfRhY a Pholisi | Ion  2022 |
| 2.4 | Codi ymwybyddiaeth o ymrwymiadau Uniondeb a Llywodraethu Ymchwil y Brifysgol drwy eu hyrwyddo ar ein porth gwe mewnol. | Rheolwr FfRhY a Pholisi | Gorff  2022 |
| **3. Cyflogaeth** | |  |  |
| 3.1 | Cysylltu â Gwasanaethau Pobl i sicrhau bod y cymorth a roddir ar hyn o bryd i reolwyr ymchwilwyr, megis modiwlau ar gydraddoldeb ac amrywiaeth a rhagfarn ddiarwybod, yn mynd i'r afael ag egwyddorion y Concordat. | Uwch Swyddog Ymchwil ac Arloesi | Ion 2022 |
| 3.2 | Defnyddio canlyniadau arolygon 'Pwls Staff' i wella cefnogaeth sefydliadol i ymchwilwyr. | Dirprwy Gyfarwyddwr, Gwasanaethau Pobl | Gorff 2022 |
| 3.3 | Gwella sesiynau sefydlu'r Gwasanaethau Ymchwil ac Arloesi (GYA) i sicrhau bod ymchwilwyr a'u rheolwyr llinell yn ymwybodol o'r cymorth sydd ar gael i gynorthwyo datblygiad gyrfa ymchwilwyr, megis gweithgareddau datblygu staff, y GGC, a mynediad rheolaidd i Gyfarwyddwr Ymchwil y Brifysgol. | Uwch Swyddog Ymchwil ac Arloesi a Dirprwy Gyfarwyddwr, Gwasanaethau Pobl | Gorff 2022 |
| **4 Datblygiad proffesiynol a gyrfa** | |  |  |
| 4.1 | Parhau i ddatblygu ac esblygu cyfleoedd datblygu staff GYA, fel gweithdai ar ddatblygu grantiau, FfRhY, a defnyddio ysgrifennu academaidd i ddatblygu gyrfaoedd academaidd. Defnyddio’r cyfleoedd hyn fel un ffordd o sicrhau bod egwyddorion y Concordat yn cael eu cyflawni. | Uwch Swyddog Ymchwil ac Arloesi | Medi 2022 |

# CASGLIADAU

* 1. Gofynnir i'r Bwrdd NODI ein cydymffurfiaeth â'r Concordat a'r Cynllun Gweithredu er mwyn gwella ein cefnogaeth ar gyfer datblygiad gyrfa ymchwilwyr ymhellach.
  2. Gofynnir i'r Bwrdd GYMERADWYO cyhoeddi'r adroddiad hwn.

#### Diwedd.